Små (ca. 2 millimeter), avlangt-ovale, halvblanke, gulbrunlige mycelbiller med kraftige antenner. Oversiden er kraftig punktert. Antennene har en avlang, fem-leddet klubbe der ledd nummer to er ganske lite, skiveformet. Pronotum er rundet, ytterkanten danner ikke en kontinuerlig kurve med dekkvingene, som er lett rundede. Beina er nokså kraftige med noen pigger langs yttersiden av leggene.